जून 2014 में संस्थान के निदेशक ने स्टडी सर्किल को अपने नाम में से आम्बेडकर और पेरियार हटाने को कहा था. वजह यह बताई गयी कि ये नाम राजनीतिक हैं. सर्किल के विद्यार्थियों ने ‘विवेकानंद स्टडी सर्किल’ के बारे में सवाल किये तो डीन ने जवाब दिया कि यह नाम बहुत पहले से इस्तेमाल हो रहा है. सितम्बर 2014 में डीन ने ‘आंबेडकर पेरियार स्टडी सर्किल’ से पूछा कि वह विद्यार्थियों को ‘गोलबंद’ क्यों कर रहा है. इस बीच कई और घटनाएं घटीं. लेकिन गत 22 मई को डीन ऑफ़ स्टूडेंट ने मानव संसाधन विकास मंत्रालय के पत्र को आधार बनाते हुए ‘आंबेडकर पेरियार स्टडी सर्किल’ की मान्यता यह कहते हुए रद्द कर दी कि वह उसे मिल रही सुविधाओं का दुरुपयोग कर रहा है.